દોડધામભર્યા આ શહેરમાં તમારે કસરત કરવા, સ્વિમિંગ કરવા કે હળવાશ અનુભવવા માટે સંઘર્ષ કરવો ન પડે એટલી વ્યવસ્થા તો હોવી જ જોઈએ. ઘણાં ક્લબહાઉસો હંમેશાં ભરચક રહેતાં હોય છે અને કસરત માટેનાં સાધનો મોટા ભાગે બીજા કોઈના વપરાશમાં જ રહેતાં હોય છે. ક્લબહાઉસમાં એક સાધનદીઠ કેટલા ઉપયોગકર્તા છે એનો રેશિયો તપાસી જુઓ. એ જ રીતે સ્વિમિંગ પૂલનાં ટાઇમિંગ્સ, એની સ્વચ્છતા અને નિયમો પહેલાં જાણી લો. મોટા ભાગની સોસાયટીઓનું ક્લબહાઉસ શરૂઆતમાં ભવ્ય હોય છે અને છેવટે એ ખંડેર જેવું બની જતું હોય છે.